ΓΡΑΠΤΗ ΕΡΩΤΗΣΗ E-2806/99

υποβολή: Salvador Garriga Polledo (PPE-DE) προς την Επιτροπή

(18 Ιανουαρίου 2000)

Θέμα: Καινοτομία και Τεχνολογία σεπουργικό επίπεδο

Μία από τις μεγαλύτερες προκλήσεις που αντιμετωπίζει η Ευρωπαϊκή Ένωση είναι να επιτύχει να συνδυάσει την ανάπτυξή της με την τεχνολογική καινοτομία, η οποία είναι απαραίτητη ενόψει της προόδου που σημειώνεται στον τομέα αυτό από παγκόσμιες δυνάμεις όπως οι ΗΠΑ, η Ιαπωνία και η Νοτιανατολική Ασία.

Τώρα περισσότερο από ποτέ άλλοτε, είναι απαραίτητο να συνειδητοποιήσει η κοινή γνώμη γενικά και ο επιχειρηματικός κόσμος ιδιαίτερα ότι η Καινοτομία και η Τεχνολογία είναι οι πλέον απαιτητικοί τομείς που πρέπει να αντιμετωπίσει η κοινωνία σε εθνικό και περιφερειακό επίπεδο στην σφαίρα της βιομηχανίας και της έρευνας.

Έχοντας αυτάπόψη, θεωρεί άραγε η Επιτροπή ότι θα πρέπει να ενθαρρύνει τα κράτη μέλη της Ευρωπαϊκής Ένωσης να αναβαθμίσουν σεπουργικό επίπεδο τα διάφορα όργανα που ασχολούνται με την καινοτομία και την τεχνολογία, προκειμένου να δοθεί έμφαση δημοσίως και επισήμως στον σημαντικό ρόλο που έχουν να διαδραματίσουν σε όλες τις κυβερνητικές δραστηριότητες των κρατών μελών;

Απάντηση του κ. Liikanen εξ ονόματος της Επιτροπής

(21 Φεβρουαρίου 2000)

Η Επιτροπή συμφωνεί ότι η προοπτική της καινοτομίας αξίζει να αποκτήσει ένα κεντρικότερο ρόλο στις δημόσιες πολιτικές, τόσο σε εθνικό όσο και σε περιφερειακό επίπεδο. Καθώς η ικανότητα των επιχειρήσεων να καινοτομούν αποτελεί το πρώτο βήμα προς την ανταγωνιστικότητα στις προηγμένες οικονομίες, η προώθηση της καινοτομίας αποτελεί πρόκληση για την ανάληψη δράσης εκ μέρους του δημοσίου. Η περιπλοκότητα της διαδικασίας της καινοτομίας σημαίνει ότι οι στρατηγικές και οι πολιτικές που θίγουν την καινοτομία αποτελούν συχνά αντικείμενο χειρισμού από διάφοραπουργεία, ορισμένα από τα οποία μπορούν να έχουν διιστάμενους στόχους. Έχει, επομένως ουσιαστική σημασία να ενθαρρυνθεί ο διάλογος και να οργανωθεί ο συντονισμός των πολιτικών που εξαρτώνται από αυτήν.

Η συζήτηση σχετικά με την πολιτική για την καινοτομία που άρχισε η Επιτροπή, (με την Πράσινη βίβλο για την καινοτομία(1) και στη συνέχεια με το Σχέδιο δράσης για την καινοτομία(2)) είχε ήδη ως αποτέλεσμα να συσταθεί στα κράτη μέλη να λάβουν τα απαιτούμενα μέτρα για να επιτευχθεί ο αποτελεσματικός συντονισμός των μέτρων που απορρέουν από διάφορες πολιτικές, ώστε να διασφαλιστεί η συνοχή τους κατά την προώθηση της καινοτομίας στις κοινωνίες μας. Τα θέματα αυτά έχουν, φυσικά, πρωταρχική σημασία για τα κράτη μέλη. Όμως, είναι επιθυμητό να προσδιοριστούν και να προωθηθούν οι ορθές πρακτικές στον ενλόγω τομέα.

Η Επιτροπή έχει την πρόθεση να διευκολύνει το σχεδιασμό και τηνλοποίηση πρωτοβουλιών στον χώρο αυτόν, δημιουργώντας ένα κοινό πλαίσιο αναφοράς για την καινοτομία. Αυτό θα βοηθήσει τα κράτη μέλη στην ανταλλαγή καιιοθέτηση ορθών πρακτικών, όπου θα περιλαμβάνονται και οι κατάλληλοι μηχανισμοί εσωτερικού συντονισμού των επιχειρηματικών πολιτικών που έχουν καινοτομικό προσανατολισμό.

Για τον σκοπό αυτόν, η Επιτροπή άρχισε μια πρωτοβουλία συγκριτικής αξιολόγησης των σχετικών με την καινοτομία επιδόσεων και πολιτικών στην Κοινότητα. Η καινοτομία θα εξεταστεί επίσης κατά την ανεπίσημη συνεδρίαση τωνπουργών βιομηχανίας που θα πραγματοποιηθεί στις 10 Μαρτίου 2000 στο Nordwijk των Κάτω Χωρών. Η Επιτροπή ελπίζει ότι οι ενλόγω συζητήσεις θα εφοδιάσουν με σημαντικά στοιχεία το Ευρωπαϊκό Συμβούλιο της Λισσαβώνας που θα πραγματοποιηθεί στις 23-24 Μαρτίου 2000.

(1) COM(95)688 τελικό.

(2) COM(96)589 τελικό.